കെെവിട്ട കനലില് നീറിപ്പുകഞ്ഞ് സിപിഐ, കനയ്യയുടെ ചുവടുമാറ്റത്തിനു പിന്നാലെ ഡി രാജ പറഞ്ഞത് ഇങ്ങനെ ന്യൂഡല്ഹി: ഇടതുപക്ഷത്തുനിന്നും കോണ്ഗ്രസില് ചേര്ന്ന മുന് ജെ.എന്.യു വിദ്യാര്ത്ഥി യൂണിയന് നേതാവ് കനയ്യ കുമാറിന്റെ നടപടിയില് പ്രതികരണവുമായി സി.പി.ഐ ജനറല് സെക്രട്ടറി ഡി. രാജ. കനയ്യ പാര്ട്ടിയില് നിന്നും സ്വയം പുറത്തുപോയതായി അദ്ദേഹം പറഞ്ഞു. ജാതിയില്ലാത്ത, വര്ഗരഹിതമായ സമൂഹത്തിനായി സി.പി.ഐ പോരാടുകയാണ്. അദ്ദേഹത്തിന് ചില വ്യക്തിപരമായ ആഗ്രഹങ്ങളും ലക്ഷ്യങ്ങളും ഉണ്ടാകും. കമ്മ്യൂണിസ്റ്റ്, തൊഴിലാളിവര്ഗ ചിന്തയില് അദ്ദേഹത്തിന് വിശ്വാസമില്ലെന്ന് ഇത് കാണിക്കുന്നു. കനയ്യ പാര്ട്ടിയിലേക്ക് വരുന്നതിന് വളരെ മുമ്ബുതന്നെ സി.പി.ഐ നിലവിലുണ്ടായിരുന്നു, അദ്ദേഹം പുറത്തായതിനു ശേഷവും നിലനില്ക്കുമെന്നും രാജ കൂട്ടിച്ചേര്ത്തു. കുറച്ച് ദിവസങ്ങള്ക്ക് മുമ്ബ്, കോണ്ഗ്രസിലേക്ക് പോകുന്നതുമായി ബന്ധപ്പെട്ട് ഉയര്ന്ന ചര്ച്ചകളെ ഖണ്ഡിച്ച് പാര്ട്ടി ആസ്ഥാനത്ത് മാദ്ധ്യമങ്ങളോട് സംസാരിക്കാന് രാജ കനയ്യയോട് ആവശ്യപ്പെട്ടിരുന്നതായി ദേശീയ മാദ്ധ്യമ റിപ്പോര്ട്ടുകള് പറയുന്നു. പക്ഷേ, കനയ്യ പാര്ട്ടി ഓഫീസില് കൃത്യസമയത്ത് എത്തുകയോ പാര്ട്ടി നേതാക്കളുടെ ഫോണ് കോളുകള് എടുക്കുകയോ ചെയ്തില്ല. രാജയുടെ സാന്നിദ്ധ്യത്തിലാണ് കനയ്യയുടെ പെരുമാറ്റവുമായി ബന്ധപ്പെട്ട് പാര്ട്ടി ഹൈദരാബാദ് കോണ്ഗ്രസില് കുറ്റപ്പെടുത്തല് പ്രമേയം പാസാക്കിയത്. ഇതെല്ലാം തന്നെ സി.പി.ഐയും കനയ്യയും തമ്മിലുള്ള അകലം വളരെയധികം വര്ദ്ധിക്കുന്നതിന് കാരണമായതായും റിപ്പോര്ട്ടുകള് പറയുന്നു. ഗുജറാത്ത് എം.എല്.എ ജിഗ്നേഷ് മേവാനിക്കൊപ്പമാണ് കനയ്യകുമാര് ഇന്ന് കോണ്ഗ്രസില് ചേര്ന്നത്. കോണ്ഗ്രസിലേക്ക് സ്വാഗതം ചെയ്തവര്ക്ക് നന്ദിയുണ്ടെന്ന് പറഞ്ഞ അദ്ദേഹം കോണ്ഗ്രസിനല്ലാതെ മറ്റൊരു പാര്ട്ടിക്കും പ്രതിപക്ഷത്തെ നയിക്കാനാകില്ലെന്ന് അഭിപ്രായപ്പെട്ടു. ഭഗത്സിംഗിന്റെ രക്തസാക്ഷിത്വ ദിനമായ ഇന്ന് ചരിത്ര ദിനമാണ്. കോണ്ഗ്രസ് ഭഗത് സിംഗിന്റെ ധൈര്യം ഉയര്ത്തിപ്പിടിത്തുന്ന പാര്ട്ടിയാണിത്. ഗാന്ധിജിയുടെ സ്വപ്നവും അംബേദ്കറുടെ മൂല്യങ്ങളുമാണ് കോണ്ഗ്രസിന്റെ അടിസ്ഥാനമെന്നും കനയ്യ പറഞ്ഞു.